Պիեռ Անջելի

Պիեռ Անջելի (, ծնված՝ Աննա Մարիա Պիեռանջելի (), ), իտալացի դերասանուհի։

Դերասանուհի Մարիսա Պավանի երկվորյակ քույրը։

Կենսագրություն 

Կինոէկրաններին առաջին անգամ հայտնվել է 1950 թվականին իտալական ֆիլմերից մեկով, իսկ մեկ տարի անց առաջին անգամ նկարահանվել է Հոլիվուդում՝ Ռոդ Սթայգերի «Թերեզա» ֆիլմում։ Այդ ֆիլմում խաղացած դերի համար Պիեռ Անջելին «Դերասանուհու լավագույն առաջնաելույթ» անվանակարգում արժանացել է «Ոսկե գլոբուսի», ինչպես նաև կինոքննադատների բարձր գնահատականներին, որոնք նրան համեմատում էին Գրետա Գարբոյի հետ։ Հետագայում դերասանուհին նկարահանվել է այնպիսի ֆիլմերում, ինչպիսիք են «Սիրո երեք պատմություն» (1953), «Սոմբրերո» (1953), «Մադեմուազել Նիտուշ» (1954), «Արծաթե բաժակ» (1954) և «Աֆրիկայի նավահանգիստ» (1956)։

1950-ական թվականների սկզբին Անջելին սիրավեպ է ունեցել դերասան Քըրք Դուգլասի հետ, ինչպես նաև ռոմանտիկ կապ Ջեյմս Դինի հետ, որն ընդհատվեց դերասանուհու մոր տիրական ճնշման տակ։ 1954 թվականին նույնպես մոր ճնշմամբ Պիեռ Անջելին ամուսնացել է դերասան և երգիչ Վիկ Դամոնի հետ։ 4 տարի անց նրանց ամուսնալուծությունը լայնորեն քննարկվել է մամուլում դատարանում տեղի ունեցած վիճաբանության պատճառով, քանի որ ծնողներից յուրաքանչյուրը ցանկանում էր ստանձնել իրենց որդու՝ Պերի խնամակալությունը։

1960-ական թվականների սկզբին Պիեռ Անջելին վերադարձել է Եվրոպա, որտեղ երկար ժամանակ ապրել է Մեծ Բրիտանիայում։ Այդ տարիներին նրա մասնակցությամբ ֆիլմերն այնքան հայտնի չեն եղել, ինչպես նրա հոլիվուդյան աշխատանքները, բացառությամբ «Սոդոմ և Գոմոր» (1962) և «Ճակատամարտ Արդեններում» (1965) ֆիլմերի։ 1962-1969 թվականներին դերասանուհին ամուսնացած է եղել իտալացի կոմպոզիտոր Արմանդո Տրայավոլիի հետ, ունեցել են մեկ որդի՝ Էնդրյուն։

Մահ 

1970-ական թվականների սկզբին գրեթե մոռացված դերասանուհու մասին հիշում են «Կնքահայրը» ֆիլմը նկարահանողները և նրան հրավիրում նկարահանվելու դերերից մեկում, բայց 1971 թվականի սեպտեմբերի 10-ին 39-ամյա Պիեռ Անջելին հայտնաբերվել է մահացած՝ բարբիտուրատի մեծ չափաբաժին ընդունելու պատճառով։ Կարծիք կար, որ դերասանուհին ինքնասպան է եղել, քանի որ վախենում էր ծերանալուց։ Պիեռ Անջելին թաղված է Ռյուեյ-Մալմեզոն ֆրանսիական քաղաքում։

Պարգևներ 
 Ոսկե գլոբուս 1952 − «Դերասանուհու լավագույն առաջնաելույթ»

Ծանոթագրություններ

Արտաքին հղումներ 
 Պիեռ Անջելի
 Anna Maria Pierangeli The Site
 Pier Angeli en All Movie Guide 
 Pier Angeli en Find A Grave 
 Fotografías y Literatura
 Pier Angeli  en The Golden Years 
 Pier Angeli en Turner Classic Movies 
 Pier Angeli en Rotten Tomatoes 
 Pier Angeli en Yahoo! Movies 
 Pier Angeli en Cinearchivo (en español)

«Ոսկե գլոբուս» մրցանակի դափնեկիրներ
Իտալացի դերասանուհիներ
Ինքնասպան դերասաններ
Երկվորյակներ
Ինքնասպան դերասանուհիներ
Դեղերի չարաշահումից մահացածներ
Իտալացի կինոդերասանուհիներ